Navn på søker  
Adresse 1  
Postnr og POSTSTED Dato: XX XX XX  
  
  
  
Navn på mottaker  
Eventuell kontaktperson  
Adresse 1  
Postnr og POSTSTED  
  
  
  
SØKNAD PÅ STILLING SOM FORSKER INNEN FLUIDMEKANIKK  
  
De senere år har jeg betraktet "Navn på bedrift" imponerende utvikling, og da jeg gjerne vil bidra i den videre utviklingen av selskapet, finner jeg Deres stillingsannonse i Teknisk Ukeblad nummer 18/2015 meget interessant. Jeg søker herved en stilling som forsker innen fluidmekanikk.

Jeg er 27 år og ugift. For tiden gjennomfører jeg det ettårige "Post graduate diploma course" ved Von Karman Institute for Fluid Dynamics VKI i Belgia, og jeg vil således være disponibel f.o.m.juli 2016.

Fra før er jeg utdannet sivilingeniør fra NTNU, avdeling for fysikk og matematikk (hovedkarakter 1.9). I 3.og 4. års kurs tok jeg retningen teknisk fysikk med spesialisering innen Fluidmekanikk. Mitt 4. klasseprosjekt ("Pheno Description of the Axi Symmetric air-bubble plume") ble publisert i International Journal of Multi Flow. Diplomarbeidet ("Different Combustion Models for Application in fluid dynamics") gjennomførte jeg på Aereody Institiute ved RWTH Anchen i Tyskland.

Ved VKI gjennomgår jeg intensivt opplæringsprogram bestående av enkeltfag, labøvelser og en rekke case-studier basert på generell metodikk innen fluidmekanikk. Videre leder jeg et team gjennom et større prosjekt der en trefasestrømning analyseres i krerimentelt (PIV) og numerisk (FLUENT).

Arbeidserfaring har jeg fra Forsvarets forskningsinstitutt (Militærtjeneste), der jeg hadde ansvaret for deloppgaver tilknyttet kostnadsberegning av totalforsvaret over et 18-års perspektiv. Dessuten har jeg jobbet 7 måneder som entertainer i WaltDisneyWorld i USA, Florida. For øvrig viser jeg til CV.

Som person er jeg serviceminded, idérik og ansvarsbevisst. Jeg tiltrekkes av store utfordringer og har ingenting imot lange og krevende arbeidsdager.

Motivasjonen for å søke meg til "Navn på bedrift" er dels grunnet "Navn på bedrift" aktivitet innen fluidmekanikk-relaterte problemområder, men først og fremst selskapets størrelse, positive renommé og ikke minst dets internasjonale orientering.

Ring meg gjerne på det oppførte telefonnummer for ytterligere informasjon. Normalt er jeg tilgjengelig etter klokken 12.00. Jeg ser fram til all videre kontakt.  
  
  
  
Med hilsen  
  
  
  
Navn og underskrift  
Vedlegg 4